Държавен вестник, бр. 30, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  30
влизането му в сила по отношение на всяка 
отделна страна и за отправените в съответствие 
с параграф 4 декларации за отхвърлянето му, 
както и за оттеглянето на такива декларации.
Член 99 – Денонсиране
1. В случай че някоя от Високодоговарящите 
страни денонсира този Протокол, денонсира­
нето влиза в сила не по-рано от една година 
след получаването на документа за съответ­
ното денонсиране. Ако обаче към момента 
на изтичането на този срок денонсиращата 
страна участва в ситуация, посочена в член 
1, денонсирането влиза в сила едва след края 
на въоръжения конфликт или на окупацията 
и при всички обстоятелства след приключва­
нето на операциите, свързани с окончателното 
освобождаване и репатриране на закриляните 
от Конвенциите или този Протокол лица и с 
възстановяването на местожителството им.
2. Денонсирането се нотифицира писмено 
до депозитаря, който го съобщава на всички 
Високодоговарящи страни.
3. Денонсирането влиза в сила само по 
отношение на денонсиращата страна.
4. Никое денонсиране в съответствие с 
параграф 1 не засяга задълженията, които 
вече са били поети във връзка с въоръжения 
конфликт по силата на този Протокол от та­
кава денонсираща страна, по отношение на 
каквото и да е действие, извършено, преди 
това денонсиране да влезе в сила.
Член 100 – Нотифициране
Депозитарят уведомява всички Високо­
договарящи страни, както и страните по 
Конвенциите, независимо дали са подписали 
този Протокол, или не, относно:
а) подписването на този Протокол и де­
позирането на ратификационни документи и 
документи за присъединяване в съответствие 
с членове 93 и 94;
b) датата на влизане в сила на този Про­
токол в съответствие с член 95;
c) съобщенията и декларациите, получени 
в съответствие с членове 84, 90 и 97;
d) декларациите, получени в съответствие 
с параграф 3 от член 96, които се съобщават 
по най-бързия възможен начин, и
e) денонсиранията в съответствие с член 99.
Член 101 – Регистриране
1. След влизането му в сила този Протокол 
се изпраща от депозитаря до Секретариата 
на Организацията на обединените нации за 
регистрация и публикуване в съответствие 
с член 102 от Устава на Организацията на 
обединените нации.
2. Депозитарят също така уведомява Сек­
ретариата на Организацията на обединените 
нации за всички документи за ратификация, 
присъединяване и денонсиране, които е по­
лучил по отношение на този Протокол.
Член 102 – Автентични текстове
Оригиналът на този Протокол, чиито 
текстове на английски, арабски, испански, 
китайски, руски и френски език са еднакво 
автентични, се депозира при депозитаря, който 
изпраща заверени копия от него до всички 
страни по Конвенциите.
ПРИЛОЖЕНИЕ I
(изменено на 30 ноември 1993 г.) 
(Проектът за изменения е одобрен с Протокол 
№ 59 от заседание на МС от 6 юли 1992 г., т. 9.)
ПРАВИЛНИК ОТНОСНО ИДЕНТИФИКА­
ЦИЯТА
Член 1 – Общи разпоредби
1. Правилникът относно идентификацията 
в това приложение осигурява изпълнението на 
съответните разпоредби на Женевските кон­
венции и Протокола; неговото предназначение 
е да улесни идентификацията на персонала, 
имуществото, подразделенията, транспортните 
средства и съоръжения, защитени съгласно 
Женевските конвенции и Протокола. 
2. Този правилник не създава сам по себе 
си правото на защита. Това право се урежда 
от съответните членове в Конвенциите и 
Протокола.
3. Компетентните органи на властите могат 
съгласно съответните разпоредби на Женев­
ските конвенции и Протокола по всяко време 
да регламентират използването, показването, 
осветяването и забележимостта на отличи­
телните емблеми и сигнали. 
4. Високодоговарящите страни и по-спе­
циално участващите в конфликта страни се 
приканват по всяко време да се договарят за 
допълнителни или други сигнали, средства 
или системи, които увеличават възможностите 
за идентификация и се възползват напълно 
от техническите разработки в тази област.
ГЛАВА I – КАРТИ ЗА САМОЛИЧНОСТ
Член 2 – Карта за самоличност на постоянен 
цивилен санитарен и богослужебен персонал
1. Картата за самоличност на постоянен 
цивилен санитарен и богослужебен персонал, 
посочена в член 18, параграф 3 от Протокола, 
трябва:
a) да носи отличителната емблема и да е с 
такъв размер, че да може да се носи в джоб;
b) да е максимално дълготрайна;
c) да е написана на националния или на 
официалния език, а допълнително и ако е 
приложимо – на местния език на съответния 
район;
d) да посочва името, датата на раждане 
(или при липса на такава – възрастта към 
момента на издаване) и идентификационния 
номер на притежателя, ако има такъв;